शाह की OROP टिप्पणी पर उमर अब्दुल्ला का कटाक्ष, कहा देश 'ODOMOS-ओवरडोज (ऑफ) ओनली मोदी ओनली शाह' से ग्रस्त  
शाह की OROP टिप्पणी पर उमर अब्दुल्ला ने कसा तंज
कहा देश ODOMOS से ग्रस्त
अमित शाह ने हिमाचल प्रदेश में की थी टिप्पणी
नेशनल कॉन्फ्रेंस के नेता उमर अब्दुल्ला ने ओआरओपी तंज के लिये बीजेपी अध्यक्ष अमित शाह पर निशाना साधते हुए कहा कि देश अत्यधिक ''ओडोमॉस-ओवरडोज ऑफ ऑनली मोदी ऑनली शाह” से ग्रस्त है. अब्दुल्ला ने सोमवार को ट्वीट किया, “बाकी राष्ट्र अत्यधिक ओडोमॉस-ओवरडोज (ऑफ) ओनली मोदी ओनली शाह से पीड़ित है.'' हिमाचल प्रदेश के उना में एक रैली के दौरान शाह ने कहा कि भाजपा सरकार ने एक साल के अंदर वन रैंक वन पेंशन (ओआरओपी) पर अपने वादे को पूरा किया जबकि कांग्रेस ने सिर्फ 'ओनली राहुल ओनली प्रियंका' दिया. 
बता दें कि हिमाचल प्रदेश के हमीरपुर में बीजेपी अध्यक्ष अमित शाह ने पूर्व सैनिकों के लिए वन रैंक वन पेंशन योजना के संदर्भ में कांग्रेस पर कटाक्ष किया. अमित शाह ने कहा कि मोदी सरकार ने देश को OROP (वन रैंक वन पेंशन) दिया तो कांग्रेस ने देश को OROP मतलब ओनली राहुल-ओनली प्रियंका दिया. शाह ने यह टिप्पणी पन्ना प्रमुख सम्मेलन को संबोधित करते हुए दी. 
अमित शाह के इस बयान पर जमकर सियासी घमासान मचा. हमीरपुर में अमित शाह ने कांग्रेस को जमकर घेरा. उन्होंने कहा कि 2014 के लोकसभा चुनावों के दौरान राज्य में सभी चार सीटों पर बीजेपी उम्मीदवारों को विजयी बनाने के लिए हिमाचल प्रदेश के मतदाताओं का आभार जताते हुए शाह ने कहा कि मोदी सरकार ने सच्ची भावना से पूर्व सैनिकों के लिए ओआरओपी को लागू किया, उन्होंने कहा कि 70 साल तक किसी ने भी सैनिकों की परवाह नहीं की, जब मोदी सरकार सत्ता में आयी तो उसने ओआरओपी लागू किया.